Howard Alden
Store norske leksikon,Kunst og estetikk,Musikk,Jazz,Nord-Amerikanske jazzutøvere og -ensembler, 1980 til i dag
Howard Alden, amerikansk jazzmusiker og gitarist. Han var del av en bevegelse som vokste frem i 1980-årene og som gjerne ville ta vare på swing- og mainstream-uttrykket.
Alden begynte å spille gitar som tiåring, og er påvirket av gitaristene Barney Kessel, Charlie Christian og George Van Eps, foruten av Louis Armstrong, Count Basie og Benny Goodman.I 1982 flyttet han til New York, hvor han raskt fikk et godt omdømme. Han spilte med blant andre Woody Herman, Benny Carter, Clark Terry og Dizzy Gillespie, og siden midten av 1980-årene har Alden vært sentral på plateselskapet Concord. Utvalgte utgivelser Swing Street (1985)  Seven and Seven (1992, med Van Eps)  Your Story – The Music of Bill Evans (1994)  In a Mellow Tone (2003, med Bucky Pizzarelli)  I Remember Django (2010)  Solo Guitar (2014) Les mer i Store norske leksikon jazz musikk i USA